text: 20-årig faldt i udgravning
  15 juli 2013 kl. 05.14
  En 20-årig mand er indlagt til observation for skader på ryggen. Han faldt ved 1.30-tiden i en to meter dyb udgravning i Løgumkloster.
  Den 20-årig var sammen med en 19-årig kammerat. De var begge lettere berusede.
  Udgravningen var reglementeret afmærket og afspærret. Alligevel lykkedes det den 20-årig at falde i hullet, der var ca. to meter dybt.
  Politi og ambulancefolk fik ham hentet op. Han er indlagt på sygehuset, hvor en scanning ikke umiddelbart viste tegn på kvæstelser.
  Hvad der mere undrer politiet var, at der lå to stjålne nummerplader i udgravningen, da den 20-årig var reddet op.
  Både den 19-årig og den 20-årig nægter ethvert kendskab til nummerpladerne, som er stjålet fra en bil på p-pladsen ved højskolen - ikke langt fra udgravningen.
  